
KLASA: 024-05/26-01/01
URBROJ: 238-29-03/1-26-14
Sveta Nedelja, 17.08.2026.

Gradonačelnik Grada Svete Nedelje je na temelju članka 48. stavak 1. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20) i Članka 46. Statuta Grada Svete Nedelje (Glasnik Grada Svete Nedelje 09/09, 10/11, 02/13, 03/13-pročišćeni tekst, 03/18, 04/19, 02/20, 03/20-pročišćeni tekst, 01/21), dana 17.08.2026. godine donio sljedeću

O D L U K U
		

Točka 1.
Grad Sveta Nedelja će svim učenicima-polaznicima srednjih škola izvan grada Zagreba, s prebivalištem/boravištem na području Grada Svete Nedelje sufinancirati tj. djelomično refundirati  cijenu nabave udžbenika, te drugih obrazovnih materijala u iznosu od 200,00 € pojedinačno za šk. god. 2026./27., sve prema zaprimljenom i od strane podnositelja zahtjeva popunjenom obrascu „RU 2026“ u pravilu u razdoblju od 07. rujna do 30. rujna 2026. godine koji će biti objavljen na mrežnoj stranici Grada Svete Nedelje i fizički dostupan u zgradi gradske uprave na Trgu Ante Starčevića 5, Sveta Nedelja. 
Obrazac se može ispuniti online i/ili osobno donijeti popunjen u prizemlje zgrade gradske uprave na adresi Trg Ante Starčevića 5, 10431 Sveta Nedelja od 07. rujna 2026. do 30. rujna 2026. godine.
Isplate će se, u pravilu, obavljati u razdoblju od 12. listopada 2026. do 13. studenog 2026. godine.
Točka 2.
Rashod iz točke 1. ove Odluke teretiti će Proračun za 2026. godinu, Program 1044 DODATNE USLUGE U OBRAZOVANJU-SREDNJE I VISOKO OBRZOVANJE, Aktivnost A104402 Sufinanciranje javnog prijevoza studenata i srednjoškolaca i ostale usluge, račun 37 Naknade građanima i kućanstvima na temelju osiguranja i druge naknade (Poz. R3083-3).  
Ovlašćuje se Upravni odjel za financije, računovodstvo i javne prihode na daljnje postupanje i isplatu. 

Točka 3.
Odluka stupa na snagu danom donošenja i objaviti će se na mrežnoj stranici Grada Svete Nedelje.

		     
							GRADONAČELNIK
					Dario Zurovec, mag.ing.el.techn.inf., univ.spec.oec.

